Mercedes-Benz Group

**Mercedes-Benz Group** (tidligere Daimler-Benz AG, DaimlerChrysler AG, Daimler AG) er en tysk bilprodusent med hovedkvarter i Stuttgart. 

Selskapet er verdens trettende største bilprodusent, og har i tillegg store aksjeposter i luftfartsgruppen EADS, teknologi- og bilprodusenten McLaren Group, den japanske lastebilprodusenten Mitsubishi Fuso Truck and Bus Corporation samt den amerikanske bilprodusenten Chrysler Holding LLC.

Selskapet ble stiftet i 1998 da Mercedes-Benz-produsenten Daimler-Benz (1926–1998) fusjonerte med amerikanske Chrysler Corporation. Denne avtalen gjorde at et nytt selskap ble stiftet, kalt DaimlerChrysler. Den 14. mai 2007 annonserte DaimlerChrysler at Chrysler var solgt til investeringsgruppen Cerberus Capital Management, og den 4. oktober samme år ble et navnebytte godkjent på en ekstraordinær generalforsamling. Fra 5. oktober har selskapet derfor hatt navnet Daimler AG.

Selskapet produserer i dag biler, lastebiler og busser under merkenavnene Mercedes-Benz, Maybach, smart, Freightliner, Setra, med flere.

## Historie
I 2002 hadde selskapet to uavhengige produktporteføljer, med få tegn på integrasjon. I 2003 ble det hevdet av avisen ''Detroit News'' at det som ble presentert som en sammenslåing av to likeverdige selskaper egentlig var et oppkjøp. Påstanden ble forsterket da nye produkter som Chrysler Crossfire (bygget hovedsakelig på Mercedes-deler) og Dodge Sprinter/Freightliner Sprinter (en omdøpt Mercedes-Benz Sprinter) kom på markedet.

Fusjonen, som var verdt 36 milliarder amerikanske dollar, ble gjenstanden for flere søksmål, inkludert et som ble innlevert av milliardæren og investoren Kirk Kerkorian. Den 7. april 2005 gav dommeren Joseph Farnan Jr. medhold til DaimlerChrysler, og Kerkorian tapte søksmålet.

I mai 2007 solgte selskapet 80,1% av aksjene i Chrysler-divisjonen til det amerikansk investeringsselskapet Cerberus. DaimlerChrysler beholdt de resterende 19,9% av aksjene.

## Lederskap
Dieter Zetsche, tidligere administrerende direktør i Chrysler-gruppen og Mercedes' bildivisjon, ble styreleder i DaimlerChrysler den 1. januar 2006, da den tidligere styrelederen Jürgen E. Schrempp trakk seg fra sin stilling som leder i verdens femte største bilprodusent. I en avtale mellom styret og Schrempp avsluttet han sitt ansettelsesforhold tidlig (kontrakten hans varte ut 2008). Shrempp har fått skylden for fallet i selskapets aksjekurs etter Daimler-Benz' fusjon med Chrysler i 1998, som det var Schrempp som arrangerte.

## Merkenavn
DaimlerChrysler selger biler under en rekke merkenavn over hele verden:
* Mercedes Car Group
** Maybach
** Mercedes-Benz
** Smart
** Mercedes-AMG
** Global Electric Motorcars (GEM)
* Chrysler Group
** Chrysler
** Dodge
** Jeep
** Eagle (nedlagt i 1998)
** Plymouth (nedlagt i 2001)
* Nyttekjøretøy
** Freightliner
*** Thomas Built Buses
*** Sterling Trucks
*** Western Star
** Mercedes-Benz
** Mitsubishi Fuso
** Dodge Trucks
** Orion Bus Industries
** Setra

De selger også andre produkter under andre merkenavn:
* Motormerker
** Detroit Diesel
** Hemi
** Mopar
** MTU Friedrichshafen (solgt til EQT i 2006)
* TV-kanaler
** DCTV (DaimlerChrysler Television)
* Finansielle tjenester
** DaimlerChrysler Financial Services, LLC

## Referanser


## Eksterne lenker
*